**Határozat: 182. 189-194.**

**Rendelet:-**

**Jegyzőkönyv**

**Zalakaros Város Önkormányzata Képviselőtestülete**

**2018. július 25-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. július 25-én** 10,04 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Magyar Mária, Szirtes Balázs képviselők

Igazoltan távol van: Kötő Attila képviselő.

Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Gaál Krisztina személyzeti és önkormányzati referens.

Jegyzőkönyvet készítette: Gaál Krisztina személyzeti és önkormányzati referens.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Magyar Mária és Benkőné Gulyás Edit képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. Tájékoztató a TAK és a településképi rendeletről

Előadó: Novák Ferenc polgármester

1. Kilátó bérleti szerződés jóváhagyása

Előadó: Novák Ferenc polgármester

1. Tájékoztató az orvosi ügyelettel kapcsolatosan tett intézkedésekről.

Előadó: Novák Ferenc polgármester

1. Zalakaros Sportjáért Közhasznú Közalapítvány kérelme

Előadó: Novák Ferenc polgármester

1. Puchheimi meghívás

Előadó: Novák Ferenc polgármester

1. Nagykanizsai Tankerület kérelme

Előadó: Novák Ferenc polgármester

1. Gránit Zrt. közbeszerzési eljárási döntéséhez javaslat **ZÁRT**

Előadó: Novák Ferenc polgármester

1. Tájékoztató a 2018.évi bevételek várható alakulásáról a tervezetthez képest (kiegészítve a 2019. évi számokkal)

Előadó: Novák Ferenc polgármester **ZÁRT**

1. Tájékoztatás a Termáltó meghibásodásával kapcsolatos szakértői véleményről

Előadó: Novák Ferenc polgármester **ZÁRT**

1. A Gránit Zrt. által tervezett termáltó alatti csatorna kiváltására új csatorna tervezés indításáról

Előadó: Novák Ferenc polgármester **ZÁRT**

1. Termáltó meghibásodásával kapcsolatosan ügyvédi munkákra ajánlat

Előadó: Novák Ferenc polgármester **ZÁRT**

Novák Ferenc: Javasolja, hogy a fürdőt érintő napirendi pontokat tárgyaljuk először.

Szirtes Balázs: Javasolja, hogy a 4. napirendi pontot zárt ülés keretében tárgyalják.

Novák Ferenc: Szavazásra teszi fel a napirendek tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Az elhangzott javaslatot is figyelembe véve javasolja, a meghívóban szereplő 4., 7., 8., 9., 10. és 11. számú napirendi pontok zárt ülés keretében történő megtárgyalását.

Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 182/2018. (VII.25.) számú határozata**

Zalakaros Város Önkormányzat Képviselőtestülete elrendeli a meghívóban szereplő 4., 7., 8., 9., 10. és 11. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

A Képviselőtestület 10:08 órakor zárt ülés keretében folytatta munkáját.

A Képviselőtestület 10:30 órakor nyílt ülés keretében folytatta munkáját.

**Napirend tárgyalása:**

1. **Tájékoztató a TAK és a településképi rendeletről**

Novák Ferenc: Kéri, a bizottságok álláspontját.

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 125/2018. (VII.25.) számú határozata és a Pénzügyi, Városüzemeltetési, Ügyrendi és Humánpolitikai Bizottság 145/2018. (VII.25.) számú határozata:**

A bizottság javasolja a képviselőtestület számára, hogy a Zalakarosi Turisztikai Egyesület kezelésében lévő reklámhordozókra az ún. barna táblákra vonatkozó reklám kihelyezési tilalmat oldja fel.

Novák Ferenc: Szavazásra teszi fel a bizottsági határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 189/2018. (VII.25.) számú határozata:**

Zalakaros Város Önkormányzat Képviselőtestülete a Zalakarosi Turisztikai Egyesület kezelésében lévő reklámhordozókra az ún. barna táblákra vonatkozó reklám kihelyezési tilalmat feloldja.

Határidő: azonnal

Felelős: Novák Ferenc polgármester

Operatív felelős: Szilágyi Erika településstratégiai referens

1. **Kilátó bérleti szerződés jóváhagyása**

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 126/2018. (VII.25.) számú határozata és a Pénzügyi, Városüzemeltetési, Ügyrendi és Humánpolitikai Bizottság 146/2018. (VII.25.) számú határozata:**

A bizottság javasolja a képviselőtestület számára, hogy hozzon olyan tartalmú határozatot

* hogy a ZALAERDŐ-től kerüljön bekérésre a tulajdonos által aláírt üzemeltetési szabályzat,
* kerüljön tisztázásra, hogy az üzemeltetés ideje alatt kinek a feladata elvégezni a kötelező felülvizsgálatokat,
* a polgármester Szirtes Balázs képviselő bevonásával folytasson egyeztetést a ZALAERDŐ Zrt. vezérigazgatójával az üzemeltetési szerződés megkötése érdekében és azt terjessze a képviselőtestület elé.

Horváth Vencel: A tulajdonos által aláírt használati dokumentumok legyenek a bérleti szerződés mellékletei.

Novák Ferenc: A Kilátó hivatalos avatása 2018. augusztus 9-én 11 órára van tervezve, szervezése a Zalaerdőé. Szavazásra teszi fel a bizottsági határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 190/2018. (VII.25.) számú határozata:**

1./ Zalakaros Város Önkormányzat Képviselőtestülete úgy határoz, hogy a ZALAERDŐ-től kerüljön bekérésre a tulajdonos által aláírt üzemeltetési szabályzat, valamint kerüljön tisztázásra, hogy az üzemeltetés ideje alatt kinek a feladata elvégezni a kötelező felülvizsgálatokat.

2./ Zalakaros Város Önkormányzat Képviselőtestülete felkéri a polgármestert, hogy Szirtes Balázs képviselő bevonásával folytasson egyeztetést a ZALAERDŐ Zrt. vezérigazgatójával az üzemeltetési szerződés megkötése érdekében és azt terjessze a képviselőtestület elé.

Határidő: 2018. augusztus 1.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

1. **Tájékoztató az orvosi ügyelettel kapcsolatosan tett intézkedésekről.**

Horváth Vencel: A bizottságok a feltételes közbeszerzést nem támogatták. Felkérjük a polgármestert és alpolgármestert, hogy további tárgyalásokat folytasson személyesen vagy telefonon. Ismerteti az összevont bizottság határozatát:

**Gazdasági, Városfejlesztési és Turisztikai Bizottság 127/2018. (VII.25.) számú határozata és a Pénzügyi, Városüzemeltetési, Ügyrendi és Humánpolitikai Bizottság 147/2018. (VII.25.) számú határozata:**

A bizottság javasolja a képviselőtestület számára, hogy meghatározott ügyelet ellátása esetén jelképes összegért biztosítson szolgálati lakást.

Novák Ferenc: Szavazásra teszi fel az eredeti határozati javaslatot

Képviselőtestület 2 igen szavazattal, 1 ellenszavazattal és 3 tartózkodással az eredeti határozati javaslatot nem fogadta el.

Novák Ferenc: Szavazásra teszi fel a bizottság határozati javaslatát.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 191/2018. (VII.25.) számú határozata:**

A Képviselőtestület az ügyeletben résztvevő azon orvos számára, aki jelentős szerepet vállal az orvosi ügyeleti feladatok ellátásában, annak időtartamára jelképes bérleti díj ellenében biztosít szolgálati lakást.

Határidő: 2018. szeptember 28.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

Novák Ferenc: elhangzott, hogy a polgármester és alpolgármester további tárgyalásokat folytasson személyesen vagy telefonon. Szavazásra tesz fel az elhangzottakat.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 192/2018. (VII.25.) számú határozata:**

A Képviselőtestület felhatalmazza a polgármestert és alpolgármestert, hogy további tárgyalásokat folytasson személyesen vagy telefonon az orvosi ügyeleti ellátás 2018. szeptember 29 napjától történő biztosításának érdekében.

Határidő: azonnal

Felelős: Novák Ferenc polgármester

Operatív felelős: Novák Ferenc polgármester és Czirákiné Pakulár Judit alpolgármester

1. **Puchheimi meghívás**

Horváth Vencel: A Pénzügyi bizottság nem támogatta a határozati javaslatot. Ismerteti az Gazdasági bizottság határozatát:

**Gazdasági, Városfejlesztési és Turisztikai Bizottság 128/2018. (VII.25.) számú határozata:** A bizottság elfogadásra javasolja a képviselőtestület számára az eredeti határozati javaslatot.

Novák Ferenc: Szavazásra teszi fel az eredeti határozati javaslatot.

Képviselőtestület 5 igen szavazattal, 1 tartózkodással és ellenszavazat nélkül az alábbi határozatot hozta:

**Képviselőtestület 193/2018. (VII.25.) számú határozata:**

Képviselőtestület:

1./ Egyetért azzal, hogy a 2018. szeptember 22-i Puchheimi meghívásnak eleget tegyen.

2./ A hivatalos delegáció utazásával kapcsolatban felmerülő költségeket az Önkormányzat 2018. évi költségvetésének nemzetközi kapcsolatokra tervezett előirányzata terhére biztosítja.

Határidő: 2018. szeptember 22.

Felelős: Novák Ferenc polgármester

Horváthné Juhász Barbara pénzügyi osztályvezető

1. **Nagykanizsai Tankerület kérelme**

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 129/2018. (VII.25.) számú határozata és a Pénzügyi, Városüzemeltetési, Ügyrendi és Humánpolitikai Bizottság 148/2018. (VII.25.) számú határozata:**

A bizottság javasolja a képviselőtestület számára, az eredeti határozati javaslat „B” változatának elfogadását.

Novák Ferenc: Szavazásra teszi fel a bizottsági határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 194/2018. (VII.25.) számú határozata:**

A Képviselőtestület

1./ a Nagykanizsai Tankerület kérelme alapján a tulajdonosi hozzájárulást megadja a Móra Ferenc Általános Iskola felújításához, de a pénzügyi hozzájárulás mértékéről csak akkor tud dönteni, ha rendelkezésre áll a Móra Ferenc Általános Iskola felújítására vonatkozó műszaki tervdokumentáció és költségvetés.

2./ felkéri a polgármestert, hogy az 1. pontban meghatározott döntésről a Nagykanizsai Tankerületet tájékoztassa.

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető, Tóthné Őri Ibolya

városfejlesztési osztályvezető

Egyebek:

Szirtes Balázs: A Csalogány utca út melletti része ki lett takarítva, de már vannak területek, amiket újra kell takarítani. Kérem, hogy a Hivatal hívja fel a lakosság figyelmét, hogy a takarítás nem egyszeri alkalom volt. Az önkormányzati rész takarítását pedig a Karos Park Kft. végezze el.

Novák Ferenc: Mivel több napirend nem volt megköszönte a részvételt, 10,46 órakor bezárta a nyílt ülést.

Kmft.

Novák Ferenc Torma László

Polgármester aljegyző

Magyar Mária Benkőné Gulyás Edit

Jkv. hitelesítő Jkv. hitelesítő